b'\n_START_ARTICLE_\nMameja\n_START_SECTION_\nDrevo\n_START_PARAGRAPH_\nDrevo mameje je visoko od 18 \xe2\x80\x93 21 m in je po izgledu podobno ju\xc5\xbeni magnoliji (Magnolia grandiflora). Deblo je kratko in dose\xc5\xbee premer od 0,9 \xe2\x80\x93 1,2 m. Veje drevesa so pokon\xc4\x8dne tako, da oblikujejo ovalno kro\xc5\xa1njo. Listi so temnozeleni, usnjati in elipsaste oblike ter dokaj gosto razporejeni. V \xc5\xa1irino lahko segajo do 10 cm, medtem ko so lahko v dol\xc5\xbeino dvakrat dalj\xc5\xa1i._NEWLINE_Cvet je di\xc5\xa1e\xc4\x8d in ga tvori 4 \xe2\x80\x93 6 listov. Kadar so cvetovi popolnoma odprti lahko dose\xc5\xbeejo od 2,5 \xe2\x80\x93 4 cm \xc5\xa1irine. Cvetovi lahko nastanejo samostojno ali v grozdu dveh ali treh na kratkem steblu. Mo\xc5\xbeno je, da so v enem cvetu prisotni pesti\xc4\x8di, pra\xc5\xa1niki ali oba hkrati, kar pomeni da je lahko cvet mo\xc5\xa1ki, \xc5\xbeenski ali dvospolen.\n_START_SECTION_\nPlod\n_START_PARAGRAPH_\nPlod je okrogel in rahlo nepravilne oblike. Obdaja ga rjava ali sivorjava 3 mm debela skorja. V bistvu skorja ploda predstavlja eksokarp in mezokarp sade\xc5\xbea, medtem ko mesnati del predstavlja endokarp. Pecelj je debelo in kratko._NEWLINE_Sade\xc5\xbe v premeru dose\xc5\xbee od 10 \xe2\x80\x93 20 cm. Ko je sade\xc5\xbe \xc5\xa1e nezrel je trd, ki pa se ob rahlo zmeh\xc4\x8da, ko dozori. Pod skorjo se nahaja belkasta plast, trpkega okusa, ki obdaja mesnati del. Mesnati del je oran\xc5\xbene ali rumene barve in ima lahko mnogo oblik (hrustljav ali so\xc4\x8den, trd ali mehak). V splo\xc5\xa1nem je vonj mesnatega dela prijeten in vabljiv._NEWLINE_Majhni plodovi vsebujejo eno seme, medtem ko imajo ve\xc4\x8dji lahko vse do \xc5\xa1tiri. Semena so rjava, groba, ovalna in okoli 6 cm dolga. Sok iz semen pu\xc5\xa1\xc4\x8da lahko pusti made\xc5\xbee, ki jih je zelo te\xc5\xbeko sprati.\n_START_SECTION_\nRazmno\xc5\xbeevanje\n_START_PARAGRAPH_\nLahko se jo opravi s sajenjem semen. Kalitev traja od 60 \xe2\x80\x93 260 dni. Bolj priporo\xc4\x8den na\xc4\x8din je cepitev.\n_START_SECTION_\nNaravni prostor in raz\xc5\xa1iritev\n_START_PARAGRAPH_\nDrevo izvira iz tropskega dela Ju\xc5\xbene Amerike. Leta 1529 pa je bil v Oviedu \xc5\xbee vklju\xc4\x8den v razstavi Sade\xc5\xbei iz Novega sveta (Review of the Fruits of the New World). Kasneje so ga sadili \xc5\xa1irom po svetu; v zahodni Afriki, \xc5\xa1e posebej v Sierri Leoneju, Zanzibaru, v jugovzhodni Aziji ter tudi na Havajih. Danes ga v ZDA najdemo le na Havajih in na Floridi, kamor je verjetno pri\xc5\xa1el z Bahamov._NEWLINE_Mamejina jablana je omejena na tropsko oziroma subtropsko podnebje. V Srednji Ameriki je predstavnike mo\xc4\x8d najti vse do 1000 m nad morjem. Najbolje uspeva v globokih in dobro namo\xc4\x8denih prsteh, a je prilagodljiva. Tako jo lahko najdemo rasti na apnen\xc4\x8dasti podlagi na Jamajki, na oolitnem apnencu na Bahamih ter na koralni podlagi Barbadosa._NEWLINE_Drevo je zelo ob\xc4\x8dutljivo na nizke temperature, a je zelo odporno proti \xc5\xa1kodljivcem in boleznim.\n_START_SECTION_\nUporaba v medicini\n_START_PARAGRAPH_\nDrevo ima majhen potencial v medicini. Vseeno so pri plodu zaznali antibioti\xc4\x8dne lastnosti. Nezreli plodovi so bogati s pektini, drevesno lubje pa je bogato s tanini._NEWLINE_V tradicionalni medicini Srednje in Ju\xc5\xbene Amerike pra\xc5\xa1ek zmletih semen uporabljajo za ko\xc5\xbene bolezni. Semena mameje uporabljajo tudi kot antihelmintik._NEWLINE_V Trinidadu in Tobagu naribana semena zme\xc5\xa1ajo z rumom ali kokosovim oljem uporabljajo pri oku\xc5\xbeenih z naglavnimi u\xc5\xa1mi.\n_START_SECTION_\nUporaba v kulinariki\n_START_PARAGRAPH_\n\xc4\x8ceprav je plod u\xc5\xbeiten, je dobil le malo pozornosti v kulinariki._NEWLINE_Surov mesnati del plodu je lahko postre\xc5\xbeen v obliki sadne solate, ali z vinom, sladkorjem in smetano \xc5\xa1e posebej na Jamajki. Na Bahamih mesnati del najprej potopijo v slano vodo, da odstranijo grenak okus, nato pa ga kuhajo z dosti dodanega sladkorja pri \xc4\x8demer nastane nekak\xc5\xa1na marmelada. Mesnati del je lahko postre\xc5\xbeen tudi du\xc5\xa1en v pari._NEWLINE_Na Francoskih Antilih iz cvetov proizvajajo aromati\xc4\x8den liker Eau de Cr\xc3\xa9ole ali Cr\xc3\xa8me de Cr\xc3\xa9ole._NEWLINE_V Salvadorju je gazirana pija\xc4\x8da z okusom mameje imenuje kolashanpan.\n_START_SECTION_\nOstalo\n_START_PARAGRAPH_\nMnogi deli rastline vsebujejo insekticidne u\xc4\x8dinkovine. V Porto Riku tako na primer pred \xc4\x8drvi, liste mameje raztrosijo okoli mladih sadik paradi\xc5\xbenika. V Mehiki in na Jamajki pred bolhami, gumi lubja stopijo in zme\xc5\xa1ajo z ma\xc5\xa1\xc4\x8dobo ter vse skupaj nanesejo na noge \xc5\xbeivali._NEWLINE_Na Deve\xc5\xa1kih otokih tanin iz lubja uporabljajo v proizvodnji usnja. Les mameje je trd in gost, a vseeno enostaven za obdelavo. A vseeno je dobil malo pozornosti v komercialnem namenu.'